Comme de la sentence donnée par nous , Amen . Feaux conseillers les gens tenans les requestes de nostre Palais a Paris , le douzième iuillet mil six cens six entre les religieux prieur et couuent de l' abbaye Sainct Remy de Reims demandeur et complaignans en cas de saisine et de nouuelleté d' une part et les religieux abbé , prieur et couuent de Sainct Nicaise dudit Reims , defenseurs d' autre part , par laquelle nos conseillers en tant que touchoit l' incident formé par lesdits religieux et abbés de Sainct Nicaise sur l' empeschement par eux fait a la reception de l' enquestre des religieux dudit Sainct Remy auroient ordonné que ladite enqueste seroit menée pour iuger , et faisant droit sur ladite instance de complainte auroient maintenu et gardé lesdits religieux prieur et couuent de ladite abbaye de Sainct Remy en possession et saisine d' enuoyer les iours des ueilles et festes dudit sainct Nicaise et de la dédicace d' icelle église , quatre religieux anciens de la dite abbaye de Sainct Remy pour assister aux premières uespres et messes esdits iours de feste et dédicace et de tenir par le plus ancien esdits quatre religieux le premier et le plus haut lieu aux chaises du costé dextre du chœur après l' abbé s' il y estoit présent ; comme aussi de tenir par l' un esdits religieux au costé senestre des chaises dudit chœur le plus haut lieu après le prieur de Sainct Nicaise s' il y estoit présent , et de précéder en ladite séuance par les dits quatre religieux dudit Sainct Remy les autres religieux dudit Sainct Nicaise ; en possession et saisine de faire régir le chœur esdits iours de feste et dédicace par le chantre dudit Sainct Remy s' il estoit l' un desdits quatre religieux enuoyez , sinon , par le sous chantre ou , en leur absence , par l' un desdits quatre religieux dudit Sainct Remy auec le chantre dudit Sainct Nicaise , et de tenir et occuper par ledit chantre ou sous chantre des deux chaises estant au milieu du chœur près de l' aigle ou pupitre celles du costé dextre pour régir ledit chœur auec le chantre dudit Sainct Nicaise qui occupera la chaise du costé senestre ; en possession et saisine après la messe ledit iour de feste de tenir l' ordre par lesdits religieux durant le disner auec le prieur dudit Sainct Nicaise au réfectoire a une table a part et la plus eminante audit refectoire , et y auoir séuance par deux desdits religieux a costé dextre dudit prieur de Sainct Nicaise et les deux autres du costé senestre dudit prieur ; en possession et saisine qu' il n' auroit esté et n' est loisible auxdits religieux I de les troubler n' y empescher en la possession et iouissance desdites preeminance et préséuance ; en possession et saisine que s' ils s' efforçoient faire le contraire , de faire amender et reparer lesdits troubles par lesdits religieux de Sainct Nicaise et condamné iceux de Sainct Nicaise des despends sans dommage et interests . Eust esté de la part desdits religieux abbé prieur et couuent dudit Sainct Nicaise appelé a nostre cour de parlement en laquelle parties ouies en leur cause d' appel et le procès par escrit conclud et reuu pour iuger entre icelles si bien ou mal auroit esté appelé ioinct leur griefs hors le procès prétendus moyens de nullité et production nouuelle que lesdits appelans pourroient bailler dans le temps de l' ordonnance auxquels griefs et pretendus moyens de nullité lesdits intimez pourroient respondre et contre ladite production nouuelle , bailler contredit aux depens desdits appelans ; iceluy proces ueu griefs et responces a iceux forconclusion et produire de nouueau par lesdits appelans arrest du onzième mars dernier entre lesdits religieux abbé et couuent de Sainct Nicaise appelans comme d' abus de la sentence ou ordonnance donnée le uingt troisième septembre mil six cens trois par feu nostre cher et bien aimé cousin Philippe , dudit uiuant archeuêque de Reims , pair de France et abbé commendataire de la dite abbaye de Sainct Remy d' une part , lesdits religieux prieur et couuent de ladite abbaye de Sainct RemyK intimez d' autre part , laquelle lesdites parties sur ledit appel L auroient estés appointés au conseil , bailleroient les appellans leurs causes d' appel dans trois iours auxquelles les intimez respondroient trois iours après , produiroient et ioint audit procès causes d' appel responcoir a icelle production esdits religieux abbé et couuent dudit Sainct Nicaise suiuant ledit arrest après que lesdits religieux prieur et couuent de Sainct Remy pour production auroient employez et qu' ils auroient escrit et produit audit procès conclusions de nostre procureur général et tout diligemment examiné nostre dite Cour , par son iugement et arrest en tant que touche ledit appel comme d' abus , dit qu' il a esté mal , nullement et abusiuement iugé par le deffunct archeuesque de Reims , abbé de Sainct Remy , bien appellé par lesdits religieux , abbé et couuent de Sainct-Nicaise et faisant droit sur le procès par escrit a mis et met l' appellation et sentence de laquelle a esté appel au uiuant sans amende et en demande icelle a déclaré et déclare lesdits religieux prieur et couuent de Sainct Remy non receuable en ladite complainte sans toutefois préiudicier aux2 sociétés cydeuant et d' ancienneté contractées entre lesdites parties et de se pouuoir uisiter mutuellement les iours de feste et dedicace de leurs eglises et se rendre honneur esdites uisitations reciproquement les uns aux autres ainsy que bons frères et humbles religieux doiuent faire sans despens tant de la cause principale que la cause d' appel . Prononcé le quatorzième iour d' août mil six cent sept . Signé par Collain .